Document ID: 32010R0305

KOMISJONI MÄÄRUS (EL) nr 305/2010,
14. aprill 2010,
millega asendatakse nõukogu määruse (EÜ) nr 673/2005 (millega kehtestatakse täiendavad tollimaksud teatavatele Ameerika Ühendriikidest pärinevatele toodetele) I ja II lisa
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 25. aprilli 2005. aasta määrust (EÜ) nr 673/2005, millega kehtestatakse täiendavad tollimaksud teatavatele Ameerika Ühendriikidest pärinevatele toodetele, (1) eriti selle artiklit 3,
ning arvestades järgmist:
(1)
Kuna Ameerika Ühendriigid ei ole viinud dumpingu ja subsiidiumide korvamise seadust (Continued Dumping and Subsidy Offset Act - CDSOA) kooskõlla oma Maailma Kaubandusorganisatsiooni (WTO) lepingute järgsete kohustustega, kehtestati määrusega (EÜ) nr 673/2005 teatavate Ameerika Ühendriikidest pärit toodete impordi suhtes 15 protsendiline täiendav väärtuseline tollimaks alates 1. maist 2005. Vastavalt WTO loale peatada tariifsete soodustuste kohaldamine teatavate Ameerika Ühendriikidest pärinevate toodete suhtes kohandab komisjon igal aastal peatamise ulatust vastavalt sellele, mil määral on CDSOA põhjustanud Euroopa Liidu soodustuste olematuks muutmist või vähendamist.
(2)
Värskeimad kättesaadavad andmed dumpinguvastaste tollimaksude ja tasakaalustavate tollimaksude ning CDSOA alusel tehtud väljamaksete kohta pärinevad 2009. eelarveaastast (1. oktoober 2008 kuni 30. september 2009). Ameerika Ühendriikide tolli- ja piiriteenistuse avaldatud andmete kohaselt on Euroopa Liidu soodustuste olematuks muutmise või vähendamise määr 95,83 miljonit USA dollarit.
(3)
Kuna liidu soodustuste olematuks muutmise või vähendamise määr ja sellest tulenevalt peatamise ulatus on suurenenud, tuleks määruse (EÜ) nr 673/2005 II lisas loetletud 19 esimest toodet lisada kõnealuse määruse I lisasse.
(4)
Muudetud I lisas loetletud Ameerika Ühendriikidest pärinevate toodete 15 protsendilise täiendava väärtuselise imporditollimaksu mõju kaubandusväärtusele ei ületa aasta jooksul 95,83 miljonit USA dollarit.
(5)
Määruse (EÜ) nr 673/2005 artikli 6 lõigetes 1 ja 2 on sätestatud konkreetsed maksuvabastused täiendavast tollimaksust. Kuna nimetatud tollimaksuvabastuste kohaldamine sõltub teatavatest tingimustest, mida tuli täita enne määruse (EÜ) nr 673/2005 jõustumise või kohaldamise kuupäeva, ei saa neid vabastusi tegelikkuses I lisa loetellu käesoleva määrusega lisatud 19 toote impordi suhtes kohaldada. Seetõttu tuleb nende tollimaksuvabastuste rakendamiseks kõnealuste toodete impordi puhul vastu võtta erimeetmed.
(6)
Täiendavatest tollimaksudest kõrvalehoidmise vältimiseks jõustub käesolev määrus selle avaldamise päeval.
(7)
Käesoleva määrusega ette nähtud meetmed on kooskõlas kaubanduse survemeetmete komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 673/2005 I lisa asendatakse käesoleva määruse I lisaga.
Artikkel 2
Määruse (EÜ) nr 673/2005 II lisa asendatakse käesoleva määruse II lisaga.
Artikkel 3
1. Tooted, millele on tollimaksuvabastusega või vähendatud tollimaksuga impordilitsents välja antud enne käesoleva määruse jõustumist, ei kuulu täiendavate tollimaksudega maksustamisele, kui nad klassifitseeritakse ühe järgmise CN-koodi alla (2): 9406 00 38, 6101 30 10, 6102 30 10, 6201 12 10, 6201 13 10, 6102 30 90, 6201 92 00, 6101 30 90, 6202 93 00, 6202 11 00, 6201 13 90, 6201 93 00, 6201 12 90, 6204 42 00, 6104 43 00, 6204 49 10, 6204 44 00, 6204 43 00, 6203 42 31.
2. CN-koodide (3)9406 00 38, 6101 30 10, 6102 30 10, 6201 12 10, 6201 13 10, 6102 30 90, 6201 92 00, 6101 30 90, 6202 93 00, 6202 11 00, 6201 13 90, 6201 93 00, 6201 12 90, 6204 42 00, 6104 43 00, 6204 49 10, 6204 44 00, 6204 43 00, 6203 42 31 alla kuuluvad tooted, mille puhul saab tõendada, et nad olid käesoleva määruse kohaldamise kuupäeval juba teel Euroopa Liitu või ajutiselt ladustatud, vabatsoonis või -laos või peatamisprotseduurile suunatud nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (4) artikli 84 lõike 1 punkti a tähenduses ning mille sihtkohta ei ole võimalik muuta, ei kuulu maksustamisele täiendava tollimaksuga.
Artikkel 4
Käesolev määrus jõustub selle avaldamise päeval Euroopa Liidu Teatajas.
Seda kohaldatakse alates 1. maist 2010.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. aprill 2010

Labels: 3
15
18